Съдът пази живота и здравето на Стайко Стайков с домашен арест - News.bg
12.02.2019 17:55:34
12.02.2019 18:17:35
Адвокат Димитър Вълчев заяви, че не е останал доволен от решението на съда да гледа делото при закрити врата, но по този начин е уважил правото на обвиняемия. По думите му българският съд винаги е строг и справедлив, но в този случай е взел грешното решение да остави журналистите отвън.
Той помоли журналистите да имат коректно отношение към получената информация, която не бива да става предмет на недостойни и жълти коментари.
Вчера Специализираният съд наложи мярка "домашен арест"
Адвокатът подчерта, че осморната съдебно-медицинска експертиза е назначена в грубо нарушение на процесуалния закон от страна на прокуратурата и наблюдаващия прокурор, защото не може, когато делото се намира все още в съдебна фаза, прокуратурата да диктува процеса, да прави игри и да назначава каквито и да е експертизи. Според защитата съдът е трябвало да прецени каква експертиза да бъде назначена и в кое болнично заведение.
На въпрос къде се намира Стайков и дали си е вкъщи или в болница, адвокатът заяви, че не може да отговори, но според него се намира в болницата.
По думите на адвокат Вълчев домашният арест не е адекватна мярка за неотклонение, защото се налага дълъг и сложен процес за адекватно лечение.
След края на съдебното заседание от прокуратурата заявиха, че реално са съгласни с решението на съда, тъй като медицинската експертиза е показала, че здравословното състояние на обвиняемия не позволява той да остане в ареста. Апелативната инстанция не е поддържала обжалването на прокуратурата от долната инстанция.
Тезата, която Стайков защитава, не била обмислена добре
Начало / У нас / Право и ред / Съдът пази живота и здравето на Стайко Стайков с домашен арест